Aukštaitijos stadionas

Aukštaitijos stadionas – įvairios paskirties stadionas Panevėžyje, Lietuvoje. Daugiausiai naudojamas futbolo varžyboms. Namų rungtynes žaidžia FK Panevėžys. Stadionas yra dešiniajame Nevėžio krante, vakariniame Marijonų parko pakraštyje. Stadione vyko 7 Lietuvos futbolo taurės finalai (1967, 1971, 1972, 1999, 2001, 2017, 2020 m.).

 Istorija 

Stadionas pastatytas 1965 m. Buvo pavadintas Aukštaitija, kaip vienas iš Lietuvos regionų. 1968 m. pirmą ir paskutinį kartą buvo įžiebti keturi dirbtinio apšvietimo stulpai – tuomet draugiškose rungtynėse Panevėžio „Statyba“ rungtyniavo prieš... Panevėžio „Statybą“.https://www.15min.lt/sportas/naujiena/futbolas/po-renovacijos-panevezio-aukstaitijos-stadione-gales-zaisti-ir-lietuvos-futbolo-rinktine-24-182848

Didžiausias žiūrovų skaičius pasiektas 2004 m. rungtynėse tarp „Ekrano“ ir FBK Kaunas. Rungtynes stebėjo 8000 žiūrovų.

Aukštaitijos stadione yra žaidusi ir Lietuvos jaunimo iki 21 m. futbolo rinktinė. 1995 m. rungtyniavo su Kroatija ir Slovėnija, 2000 m. – Vengrija, 2001 m. – Rumunija, 2003 m. – Islandija.http://www.fkekranas.lt/klubas/aukstaitijos-stadionas 

 Finalai 
 Data  Turnyras  Rungtynės  Rezultatas 1967-09-03  1967 m. Tiesos taurė  Kėdainių „Nevėžis“ – Panevėžio „Statyba“  2–1 1971-08-29  1971 m. Tiesos taurė  Panevėžio „Statyba“ – Vilniaus „Pažanga“  1–3 (II rungtynės) 1972-08-13  1972 m. Tiesos taurė  Panevėžio „Ekranas“ – Kėdainių „Nevėžis“  2–3 (II rungtynės) 1999-06-17  1998–1999 m. LFF taurė  Šiaulių „Kareda“ – Kauno FBK  3–0 (prat.) 2001-05-19  2000–2001 m. LFF taurė  Klaipėdos „Atlantas“ – Vilniaus „Žalgiris“  1–0 2017-09-24  2017 m. LFF taurė  Kauno „Stumbras“ – Vilniaus „Žalgiris“  1–0 2020-10-24  2020 m. LFF taurė  Panevėžio FK – Marijampolės „Sūduva“  1–1 (baud. 5–4)

 Šaltiniai 

 Nuorodos 
 2018 m. renovacija

Kategorija:Panevėžio stadionai